चीनी साम्राज्य को रोकने के लिए करेगा काम; नाटो देशों जैसे रक्षा सौदों पर लग सकती है मुहर
Prime Minister Narendra Modi US Visit - India can become America's biggest partner. प्रधानमंत्री नरेंद्र मोदी मंगलवार रात अमेरिका के राजकीय दौरे पर पहुंचे। वे यहां 72 घंटे रहेंगे व 12 से ज्यादा प्रोग्राम में हिस्सा लेंगे। इस दौरान दोनों देशों के बीच डिफेंस, एर्जी और मैन्युफैक्चरिंग के सेक्टर में अहम डील हो सकती हैंं।
प्रधानमंत्री नरेंद्र मोदी मंगलवार रात अमेरिका के राजकीय दौरे पर पहुंचे। वे यहां 72 घंटे रहेंगे व 12 से ज्यादा प्रोग्राम में हिस्सा लेंगे। इस दौरान दोनों देशों के बीच डिफेंस, एर्जी और मैन्युफैक्चरिंग के सेक्टर में अहम डील हो सकती हैंं।
पेंटागन के एक सीनियर अफसर ने कहा, ‘जब आप फाइनल डिफेंस एग्रीमेंट देखेंगे तो नाटो देशों जैसे रक्षा सौदे दिखेंगे। जैसे अमेरिका-ब्रिटेन नजदीकी सहयोगी हैं, वैसे ही रिश्ते भारत के साथ होने जा रहे हैं।
पीएम मोदी की इस यात्रा के बाद भारत की छवि चीन के असर को कम करने के लिए अमेरिका के सबसे बड़े पार्टनर के तौर पर उभर सकती हैै। व्हाइट हाउस के प्रेस सचिव काराइन जीन-पियरे ने कहा, ‘यह यात्रा मुक्त, समृद्ध और सुरक्षित हिंद-प्रशांत के लिए दोनों देशों की साझा प्रतिबद्धता, स्वच्छ ऊर्जा व टेक्नोलॉजी की साझेदारी बढ़ाने के संकल्प को मजबूत करेगी।’
भारतवंशी बोले- पूर्ण दोहरी नागरिकता व सांस्कृतिक सुरक्षा जरूरी
अमेरिका में 50 लाख भारतीय प्रवासी हैं और यह एक इकोनोमिकल, कल्चरल और पॉलिटिकल सुपर पावर बन गया है। भास्कर ने अलग-अलग सेक्टर के लीडिंग NRI से बात की।
प्रवासियों के सबसे बड़े संगठन इंडिस्पोरा के डायरेक्टर संजीव जोशीपुरा कहते हैं कि इमिग्रेशन-वीसा, एजुकेशन, टेक्नोलॉजी और डिफेंस जैसे सेक्टर में दोनों सरकारों में जुड़ाव बेहद जरूरी है। भारत सरकार को प्रवासियों को पूर्ण दोहरी नागरिकता देने पर विचार करना चाहिए।
सिलिकॉन वैली में उद्यमी योगी चुग कहते हैं कि नई भू-राजनीतिक और भू-आर्थिक विश्व व्यवस्था में भारत एक महत्वपूर्ण राष्ट्र बना रहेगा। बड़े बदलाव के लिए दोनों देशों को टेक्नोलॉजी ट्रांसफर और मैन्युफैक्चरिंग जैसे सेक्टर में बढ़ना होगा।
प्रवासियों की 4 सबसे बड़ी चिंताएं 
सांस्कृतिक संरक्षण: सांस्कृतिक मूल्यों और परंपराओं का संरक्षण जरूरी है। पश्चिमी प्रभाव को कम किया जाना चाहिए।
पारिवारिक मूल्य: पारिवारिक मूल्यों में कमी आना बड़ी चिंता है। इसके लिए सरकार ऐसी नीतियां लाए, जो परिवार को मजबूती दें।
आर्थिक विकास और कारोबारी माहौल: आर्थिक विकास, अनुकूल कारोबारी माहौल बड़ी प्राथमिकता हैंं। नौकरशाही को कम करने और निवेश को बढ़ावा देने के उपाय करने चाहिए ताकि व्यवसाय फल-फूल सकें।
शिक्षा व नैतिक मूल्य: शैक्षणिक संस्थानों में नैतिक और भारतीय मूल्यों के अनुरूप शैक्षिक सुधार करने की जरूरत है।
PM मोदी ने चीन को संदेश दिया, बोले- अब भारत का समय आ चुका है
अमेरिकी दौरे से पहले वॉल स्ट्रीट जर्नल को दिए इंटरव्यू में पीएम मोदी ने कहा कि भारत-अमेरिका के नेताओं में एक-दूसरे के प्रति अभूतपूर्व विश्वास पैदा हुआ है। चीन के साथ द्विपक्षीय संबंधों के लिए सीमा क्षेत्रों में शांति व स्थिरता जरूरी है। भारत संप्रभुता और क्षेत्रीय अखंडता के सम्मान में विश्वास रखता है।
PM मोदी ने रूस-यूक्रेन युद्ध को लेकर कहा, सभी देशों को अंतरराष्ट्रीय कानूनों व देशों की संप्रभुता का सम्मान करना चाहिए। विवादों का हल बातचीत से होना चाहिए।
यह खबर भी पढ़ सकते हैं...
मोदी से मिलकर मस्क बोले- मैं उनका फैन, कहा- भारत में बिजनेस का स्कोप बाकी देशों से ज्यादा
प्रधानमंत्री नरेंद्र मोदी तीन दिन के दौरे पर अमेरिका पहुंचे। जॉन एफ केनेडी एयरपोर्ट उन्हें रेड कार्पेट वेलकम मिला। प्रधानमंत्री वहां मौजूद भारतीय मूल के लोगों से भी मिले। एयरपोर्ट से प्रधानमंत्री होटल लॉटे न्यूयॉर्क पैलेस पहुंचे। यहां उन्होंने टेस्ला के को-फाउंडर और ट्विटर ओनर एलन मस्क से मुलाकात की। पूरी खबर पढ़ें...